b'\n_START_ARTICLE_\nDoble moral\n_START_PARAGRAPH_\nLa doble moral \xc3\xa9s un criteri moral que s\'aplica amb m\xc3\xa9s rigor en un grup (o individu) que en un altre. La doble moral \xc3\xa9s injusta perqu\xc3\xa8 viola el principi de just\xc3\xadcia conegut com a imparcialitat. La imparcialitat \xc3\xa9s el principi segons el qual els mateixos criteris s\'apliquen a totes les persones sense parcialitat ni favoritisme. La doble moral viola aquest principi, ja que t\xc3\xa9 en compte les persones segons diferents criteris._NEWLINE_Encara que la doble moral, en general, \xc3\xa9s una pr\xc3\xa0ctica que es condemna, a la pr\xc3\xa0ctica \xc3\xa9s molt comuna el seu \xc3\xbas. Els esfor\xc3\xa7os per defensar una situaci\xc3\xb3 en la qual s\'al\xc2\xb7legui l\'exist\xc3\xa8ncia d\'una doble moral acaben negant que aquesta s\'estigui aplicant, o b\xc3\xa9, s\'intenta acabar amb la discussi\xc3\xb3 donant una bona ra\xc3\xb3 per al tracte diferent._NEWLINE_Per exemple, als nens se\'ls prohibeix realitzar actes tals com prendre licor i fumar, mentre que als adults s\xc3\xad que se\'ls permet realitzar-los, malgrat que els motius per a la prohibici\xc3\xb3 als nens poden aplicar-se sense menyscapte en els adults: p\xc3\xa8rdua de la lucidesa, trastorns psicol\xc3\xb2gics, causa de malalties en el sistema respiratori, mal al\xc3\xa8, etc._NEWLINE_Aquesta forma de tractament diferenciador podria catalogar-se com una doble moral perqu\xc3\xa8 dos grups socials s\xc3\xb3n sotmesos a criteris morals diferents. No obstant aix\xc3\xb2, si una persona vol defensar el tracte desigual pot arg\xc3\xbcir que existeix una bona ra\xc3\xb3 per a aquesta segregaci\xc3\xb3 (continuant amb l\'exemple): els nens s\xc3\xb3n, inherentment, menys capa\xc3\xa7os d\'assumir actituds madures en relaci\xc3\xb3 amb el fumador. L\'argument en contra d\'aquesta justificaci\xc3\xb3 \xc3\xa9s que els nens no tenen per qu\xc3\xa8 ser inherentment menys capa\xc3\xa7os de prendre bones decisions, ja que hi ha persones que s\xc3\xb3n m\xc3\xa9s madures en la seva capacitat de prendre decisions que altres de la mateixa edat, per tant l\'edat \xc3\xa9s un criteri arbitrari._NEWLINE_Per tant, davant de l\'acusaci\xc3\xb3 d\'un tracte desigual, el que es d\xc3\xb3na \xc3\xa9s una justificaci\xc3\xb3 "adequada" per al tractament diferent i no un empenyorament en eliminar el tracte desigual pr\xc3\xb2piament dit. Aquest mecanisme \xc3\xa9s molt com\xc3\xba en els centres de poder, com les religions i els governs._NEWLINE_Existeix una distinci\xc3\xb3 subtil entre la doble moral i la hipocresia. Aquesta \xc3\xbaltima implica l\'acceptaci\xc3\xb3 d\'un sol criteri moral, per\xc3\xb2 el seu incompliment sistem\xc3\xa0tic a la pr\xc3\xa0ctica. Un home que es d\xc3\xb3na el dret a tenir aventures extramatrimonials i que li nega aquest dret a la seva esposa, maneja una doble moral; d\'altra banda, un que condemna l\'adulteri mentre mant\xc3\xa9 una amant \xc3\xa9s un hip\xc3\xb2crita.'